32006R1633
L 305/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1633/2006 НА КОМИСИЯТА
от 3 ноември 2006 година
за изменение на Регламенти (EО) № 2771/1999 и (ЕО) № 1898/2005 по отношение на внасянето на склад на интервенционно масло, пуснато за продажба
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Комисията от 17 май 1999 г. относно общата организация на пазара на мляко и млечни продукти (1), и по-специално член 10 от него,
като има предвид, че:
(1)
Член 21 от Регламент (ЕО) № 2771/1999 на Комисията от 16 декември 1999 г. за определяне на подробни правила за прилагането на Регламент (ЕО) № 1255/1999 на Съвета относно интервенцията на пазара на масло и сметана (2) определя, че интервенционното масло, пуснато за продажба, трябва да е било внесено на склад преди 1 януари 2006 г.
(2)
Член 1, буква a) от Регламент (ЕО) № 1898/2005 на Комисията от 9 ноември 2005 г. за определяне на подробни правила за прилагането на Регламент (ЕО) № 1255/1999 на Съвета по отношение на мерките за пускане на пазара на Общността на сметана, масло и концентрирано масло (3) определя, че интервенционно масло, закупено съгласно член 6, параграф 2 от Регламент (ЕО) № 1255/1999, което ще се продава при намалени цени, трябва да е било взето на склад преди 1 януари 2006 г.
(3)
Предвид ситуацията на пазара на масло и количествата масло на интервенционен склад е уместно маслото на склад от преди 1 май 2006 г. да следва да бъде налично за продажба.
(4)
Регламенти (EО) № 2771/1999 и (ЕО) № 1898/2005 следва да бъдат съответно изменени.
(5)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 21 от Регламент (EО) № 2771/1999 датата „1 януари 2006 г.“ се заменя с датата „1 май 2006 г.“.
Член 2
В член 1, буква a) от Регламент (EО) № 1898/2005 датата „1 януари 2006 г.“ се заменя с датата „1 май 2006 г.“.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 2006 година.